**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**69/2022. (II.24.) Kt. számú**

**határozata**

**A Tiszavasvári Sport Klub által a Magyar Kosárlabda Szövetséghez benyújtandó TAO pályázatok Sportfejlesztési Programjához szükséges nyilatkozatok rendelkezésre bocsájtásáról, a szükséges önrész biztosításáról (tárgyi eszköz beruházás ingatlan –Városi Sportcsarnok)**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Kijelenti, hogy kizárólagos tulajdonát képezi a **tiszavasvári 2448/6 helyrajzi számon** nyilvántartott, a valóságban 4440 Tiszavasvári, Petőfi utca 3. szám alatt található, **kivett sportcsarnok** megnevezésű **33392 négyzetméter** nagyságú **ingatlan,** amely ingatlanon jelenleg található **a Városi Sportcsarnok megnevezésű sportlétesítmény (sportcsarnok**)**.**
2. **Kijelenti,** hogy **1. pontban körülírt sportlétesítmény 2021. augusztus 1. napján történt viharkár következményeként szükségessé váló felújítási munkálatait a jelen határozatban megjelöltek szerint, helyi sportszervezetek által megpályázható TAO támogatás keretében is megkísérli megvalósíttatni.**
3. **Kijelenti,** hogy a **megjelölt ingatlan jelzálogjoggal terhelt, forgalomképes vagyoni körbe tartozik. Ezzel összefüggésben kijelenti továbbá, hogy az ingatlanon fennálló jelzálogjog más ingatlanra történő áthelyezése érdekében a szükséges intézkedéseket haladéktalanul megteszi.**
4. **Kijelenti**, hogy a **Tiszavasvári Sportklub** (székhely: 4440 Tiszavasvári, Kossuth u. 2. **,** képviseletre jogosult:Leányvári Attila elnök**) TAO pályázat benyújtására irányuló kérelmét**, mely a vis maior kár következtében megrongálódott sportcsarnok TAO támogatás keretében történő felújítására irányul **támogatja,** jelen határozat **1. mellékletét képező műszaki tartalommal,** a jelen határozat **5. pontjában foglalt feltételekkel.** Tekintettel arra, hogy a **szervezet támogatási igényét a későbbi csarnok használati igénnyel kívánja alátámasztani, az önkormányzat a későbbi használati jogot a szervezet általi megvalósítás esetén külön megállapodás keretében biztosítja.**
5. **1. Az önerő a teljes ráfordítás 30 %-a, amely a pályázat teljes támogatottsága esetén: 59.138.917 Ft.**

Az önerő mértéke a teljes támogatási összeg mértékéhez igazodik.

* 1. **A megvalósításhoz szükséges önrész tervezett forrása: hitel, melyhez kormányengedély szükséges.**
  2. **Az önkormányzat, mint tulajdonosi jogkör gyakorló a pályázat benyújtását az alábbi feltételekkel támogatja:**
* Meghatározott cél eléréshez szükséges feladatok tekintetében az önkormányzatot és a megvalósító szervezetet terhelő kötelezettségeket és az alapján őket megillető jogokat, **együttműködési megállapodás keretében lefektessék, kiemelt hangsúlyt fektetve az egymással szembeni elszámolás során követendő alapelvekre** legkésőbb a pályázat eredményes elbírálásáig.
* **A Tiszavasvári Sportklub** – mindennemű kártérítési kötelezettség és költségigény nélkül - **hozzájárul ahhoz, hogy amennyiben eredményesen pályázik jelen határozatban megjelöltek szerint**, úgy az **önkormányzat dönthet úgy**, hogy **részteljesítésekkel valósítja meg a kivitelezés**t, vagy **megosztja a munkanemeket, amennyiben az a tulajdonos érdekében áll a megjelölt cél,** az esetlegesen szükségessé váló **pótmunkák és a költséghatékonyság szempontjából.**
* **A Tiszavasvári Sportklub** – mindennemű kártérítési kötelezettség és költségigény nélkül - **hozzájárul ahhoz, hogy az önkormányzat dönthet úgy**, hogy **a pályázati nyertessége esetén sem valósítja meg a beruházást, amennyiben arra a szükséges saját önerőt hitelfelvétel útján nem tudja biztosítani, különösen ide értve a kormányengedély hiányát.**
* **A Tiszavasvári Sportklub és az önkormányzat** kölcsönösen minden támogatást megadnak egymásnak bármely állami támogatás és **egyéb támogatási konstrukció elnyeréséhez szükséges sikeres pályázat megtételéhez.**
* Az önkormányzat tulajdonában álló ingatlanon megvalósuló beruházás, felújítás eredményeként létrejövő **növekmény/vagyongyarapodás ingyenesen az önkormányzat tulajdonába kerül.**

1. **Felkéri** a **Tiszavasvári Sportklub vezetőjét**, hogy a pályázat elbírálását követően a **döntésről tájékoztassa az önkormányzatot**.
2. **Felhatalmazza polgármestert** Tao tv. szerinti támogatáshoz – a benyújtó szervezetek részére akár hiánypótlás keretében előírt - és az **állami támogatás nyújtásához szükséges nyilatkozatokat, hozzájárulásokat, egyéb dokumentumokat elkészíti, aláírja, vagy azok elkészítésében szükség szerint együttműködik.**

**Határidő**: 1.- 4. és a 7. pont: azonnal **Felelős**: Szőke Zoltán polgármester

5. és 6. pont esetében esedékességkor

**Szőke Zoltán Dr. Kórik Zsuzsanna**

**polgármester jegyző**